சாதி வெறிக் கொடுமையினால் மார்க்சிசக் ,கம்யூனிஸ்ட் கட்சிகளின்மேல் ஈர்ப்பு ,அதனால் ஏற்பட்ட தொழிற்சங்கப் போராட்டங்கள் , ஆலயப் பிரவேசங்கள் ,மக்களை விழிப்புற வைக்கும் நாடகங்கள் போடுதல் விபரிக்கப்படுகின்றன .இதில் இவர் ஞாபகத்திறன் வெளிப்பட்டபோதும் ,பல இடங்களில் சுவைபடாமல் ,தெளிவின்றி வருவதும் ஒரு குறையே. சின்ன வேலைகள் தேடுவதற்கே …..அதில் கால் ஊன்றி நிலைபெறவே தடுமாறிய ஒரு சமூகம் இன்று டாக்டர் , எஞ்சினியர் என்று தலை நிமிர்ந்து நிற்பதே பெரும் மகிழ்ச்சிக்குரியதாகும். பருத்தித்துறையில் இருந்து யாழ் – பலாலி வீதியில் பரவியிருக்கும் இவர்கள் அப்பகுதியில் ‘சன்மார்க்க ஐக்கிய வாலிபர் சங்கம் ‘என்ற ஒரு சங்கக் கட்டிடத்தை நிறுவினதையும் அறிகின்றோம் . இடங்களுக்கே போய் ஒவ்வொரு காட்சியையும் உள்வாங்குவதுபோல் எம் முன்னே காட்சிகள் விரிகின்றன.